system
Răspunde în limba română, în stilul Wikipedia, cat mai corect gramatical.
user
Ce date importante ai despre Mândrești, Galați?
assistant
Mândrești este un sat în comuna Valea Mărului din județul Galați, Moldova, România. Pâna la ultima împățirire administrativă a fost comună.

Satul este asezat pe valea râului Gerului care curge de la nord la sud, pârâu care iși are izvorul la nord de sat, într-un loc denumit Mândra. Numele satului este  de la Ivan Mândru, capitanul lui Ștefan cel Mare.

Satul are o biserică cu hramul Sfânta Parascheva, ctitorită de preotul Strat, originar din satul Smulți. Sub oblăduirea preotului Gh. N. Gafton s-a montat pe zidul bisericii Sf. Parascheva o placă comemorativă cu eroii căzuți în Primul Război Mondial, placă care astăzi este depusă în curtea școlii din sat. La nord de sat se găsește o mare padure de salcâmi. La răsărit, pe dealul numit Răzeșie, aproape de Macișeni se găseste o pădure in care primăvara înflorește bujorul românesc, plantă monument al naturii. 

Până la revoluția din 1989, satul avea poate ce mai mare livadă de meri din judetul Galați dar care a dispărut. Tot până la revoluție, la sud și la sud-vest de sat se găseau plantații de vie nobilă pe o suprafață de cca 800 ha, care, după ce s-au împartit celor care aveau dreptul la pământ, au cam dispărut.

Vecini: la nord comuna Smulți, la răsărit satul Măcișeni, la sud Valea Mărului iar, la vest com. Matca și com. Corod.
99% din locuitori sunt ortodocși, în general oameni cu frica lui Dumnezeu care au avut parte de un preot  Patrichi, care i-a păstorit peste 60 de ani și al cărui har era apreciat și de oamenii din satele învecinate astăzi înmormantat lângă biserica din Mândrești.

Școala din Mândrești care funcționează într-un local relativ nou, este tot mai puțin frecventată din cauză că ponderea populației tinere a scăzut. O mare parte a tinerilor a plecat la muncă in Italia de altfel o caracteristică a zonei, dar cu beneficii pentru sat. Astăzi, producția agricolă s-a relansat, dar aproape jumatate din case sunt goale iar perspectiva este sumbră în sensul că tot mai mulți bătrâni ne părăsesc, iar în locul lor nu se întoarce altcineva.

Mândrești, Valea Mărului